22. 3. 90 De Europæiske Fællesskabers Tidende Nr. C 72/3 
Meddelelse om indledning af en antidumpingprocedure vedrørende importen af garn af bomuld, 
ikke i detailsalgsoplægninger, med oprindelse i Brasilien, Egypten, Indien, Thailand og Tyrkiet 
(90/C 72/03) 
Kommissionen har modtaget en klage, hvori det påstås, 
at garn af bomuld, ikke i detailsalgsoplægninger, med 
oprindelse i Brasilien, Egypten, Indien, Thailand og 
Tyrkiet importeres til dumpingpriser, hvorved der 
påføres den pågældende erhvervsgren i Fællesskabet 
skade. 
Klage 
Klagen er indgivet af Eurocoton (Komitéen for 
Bomulds- og dermed Beslægtede Tekstilindustrier i EF) 
på vegne af producenter, der tegner sig for ca. 95 % af 
bomuldsgarnsproduktionen i Fællesskabet. 
Vare 
Den vare, der påstås importeret til dumpingpriser, er 
garn af bomuld (undtagen sytråd), med indhold af 
bomuld på 85 vægtprocent eller derover, ikke i detail­
salgsoplægninger, henhørende under KN-kode 5205, og 
garn af bomuld (undtagen sytråd), med indhold af 
bomuld under 85 vægtprocent, ikke i detailsalgsoplæg­
ninger, henhørende under KN-kode 5206. 
Dumping 
Påstanden om, at der finder dumping sted, er baseret på 
en sammenligning mellem de beregnede værdier i de 
berørte lande og priserne ved eksport til Fællesskabet. På 
dette grundlag er de beregnede dumpingmargener bety­
delige. 
Skade 
Hvad angår spørgsmålet om skade, påstås det i klagen, 
og der fremlægges tilstrækkeligt bevis herfor, at 
importen af den pågældende vare steg med 17,5 °/o, 
nemlig fra 155 152 tons i 1984 til 182 252 tons i 1988. 
Dette er en stigning fra 13,4% til 15,2% i den 
markedsandel, som den påståede dumpingimport tegner 
sig for. I samme periode var der en nedgang fra 80 % til 
77 % i fællesskabsindustriens markedsandel. Det påstås 
endvidere, at de priser, hvortil de importerede varer 
sælges i Fællesskabet, er betydeligt lavere end fælles­
skabsproducenternes priser. 
Følgerne for den pågældende erhvervsgren i Fællesskabet 
påstås at have været en betydelig nedsættelse af fælles­
skabsproducenternes priser mellem første kvartal i 1987 
og andet kvartal i 1989. Dette gav priser, som ikke er 
tilstrækkelige til at give dem dækning for omkostnin­gerne og sikre et rimeligt afkast. Det påstås også, at 
nogle af de klagende selskaber har lidt betydelige tab. 
Det påstås endvidere i klagen, at de skadelige virkninger 
af dumpingimporten er blevet mere omfattende i 1989 og 
1990 som følge af en situation med tilbagegang på 
Fællesskabets marked for bomuldsgarn i denne periode. 
Procedure 
Kommissionen har efter konsultationer fastslået, at der 
foreligger tilstrækkelige beviser til at begrunde iværksæt­
telsen af en procedure, og har indledt en undersøgelse i 
henhold til artikel 7 i Rådets forordning (EØF) nr. 
2423/88 af 11. juli 1988 ('). Interesserede parter kan 
tilkendegive deres mening skriftligt, specielt ved at 
besvare det spørgeskema, der er tilsendt de parter, som 
vides berørt af sagen, og ved at fremlægge beviser til 
støtte herfor. Kommissionen vil endvidere høre parter, 
der i forbindelse med ovennævnte fremlæggelse af deres 
synspunkter anmoder herom, såfremt de kan godtgøre, 
at de sandsynligvis vil blive berørt af resultatet af proce­
duren. 
Denne meddelelse offentliggøres i overensstemmelse med 
artikel 7, stk. 1, litra a), i ovennævnte forordning. 
Tidsfrist 
Oplysninger om sagen, eventuelle argumenter vedrø­
rende påstanden om, at der finder dumping sted og 
forvoldes skade som følge heraf, og anmodninger om at 
blive hørt, indgives skriftligt til Kommissionen for De 
Europæiske Fællesskaber, Generaldirektoratet for 
Forbindelse med Tredjelande (Afdeling I/C/l) Rue de la 
Loi 200, B-1049 Bruxelles (2), senest 30 dage efter 
offentliggørelsen af denne meddelelse eller, for så vidt 
angår parter, der vides berørt af sagen, 30 dage efter 
datoen for modtagelsen af følgeskrivelsen til ovennævnte 
spørgeskema, alt efter hvilken dato der måtte være den 
seneste. Nævnte skrivelse anses for at være modtaget syv 
dage efter afsendelsesdatoen. 
Har Kommissionen ikke modtaget de ønskede oplys­
ninger og argumenter i den rette form inden udløbet af 
ovennævnte frist, kan Fællesskabets myndigheder i 
medfør af artikel 7, stk. 7, litra b), i forordning (EØF) 
nr. 2423/88 træffe foreløbig eller endelig afgørelse på 
grundlag af de foreliggende oplysninger. 
(') EFT nr. L 209 af 2. 8. 1988, s. 1. 
(2) Telex COMEU B 21877; telefax: (32-2) 235 65 05.